Վլադիմիր Կուկուջանով

Վլադիմիր Նիկոլայի Կուկուջանով (), մեխանիկոս։ Ֆիզիկա-մաթեմատիկական գիտությունների դոկտոր (1981), պրոֆեսոր։ ՌԴ գիտության վաստակավոր գործիչ (1996): ՌԴ բնական ԳԱ թղթակից անդամ (1997): ՀՀ ԳԱԱ արտասահմանյան անդամ (28.11.2008):

Նիկոլայ Կուկուջանովի որդին, Սերգեյ Կուկուջանովի եղբայրը։

Կենսագրություն 
Վլադիմիր Կուկուջանովը ծնվել է 1931 թվականի հոկտեմբերի 4-ին, Բաքու քաղաքում։ 1955 թվականին ավարտել է Մոսկվայի ֆիզիկատեխնիկական ինստիտուտը։ 1983 թվականից եղել է Ռուսաստանի գիտությունների ակադեմիայի Մեխանիկայի հիմնախնդիրների ինստիտուտի մաթեմատիկայի մոդելավորման (ձևախախտվող պինդ մարմնի մեխանիկայի) բաժնի վարիչ, գլխավոր գիտաշխատող։ 1982 թվականից միաժամանակ դասախոսել է Մոսկվայի ֆիզտեխնիկական ինստիտուտում։

Աշխատանքները վերաբերում են ոչ առաձգական միջավայրի դինամիկային, ձևախախտվող պինդ մարմնի մեխանիկայում՝ թվային մոդելավորմանը, նյութերի պլաստիկական հատկությունների վրա իմպուլսային էլեկտրամագնիսական դաշտերի ազդեցության տեսական և փորձարարական հետազոտություններին։

Անդամակցություն 
 Տեսական և կիրառական մեխանիկայի ազգային կոմիտեի անդամ (1980): 
 Համակարգչային մեխանիկայի միջազգային ընկերության գործադիր կոմիտեի անդամ (1983): 
 Տեսական և կիրառական մեխանիկայի Ռուսաստանի ազգային կոմիտեի անդամ (1987):

Պարգևներ 
 ԽՍՀՄ Նախարարների խորհրդի մրցանակ (1990):

Երկեր 
 Разностные методы решения задач механики деформируемых тел: Учеб. пособие / В. Н. Кукуджанов, Моск. физ.-техн. ин-т 122, [1] с. граф. 20 см М. МФТИ 1992.
 Численное решение пространственных динамических задач для осесимметричных упругопластических тел / А. С. Зеленский, В. Н. Кукуджанов, 40 с., М. ИПМ 1989.
 Численные методы решения нелинейных задач механики деформируемого твердого тела: Учеб. пособие / В. Н. Кукуджанов, Моск. физ.-техн. ин-т 95 с., М. МФТИ 1990.

Ծանոթագրություններ 

Հայ մեխանիկոսներ
Ֆիզիկամաթեմատիկական գիտությունների դոկտորներ
ՌԴ գիտության վաստակավոր գործիչներ
ՀՀ ԳԱԱ արտասահմանյան անդամներ
Խորհրդային պրոֆեսորներ
Խորհրդային գիտնականներ